ફી નિયમનના કાયદા હેઠળ શાળાઓને નિર્ધારિત ફી લેવાની હોય છે. આ દરમિયાન હવે કમિટી દ્વારા નિશ્ચિત કરવામાં આવેલી ફી ભરવાનું પણ નક્કી કરવામાં આવ્યું છે. આ સમગ્ર મામલે ગુજરાતમાં વાલીઓ અને શાળા સંચાલકો વચ્ચે ક્યાંકને ક્યાંક સીધું અને આડકતરી રીતે ઘર્ષણ થયું હતું. આ દરમિયાન કેટલીક શાળાઓ દ્વારા ચોક્કસ કારણ વગર બાળકોને એલસી આપી દેવામાં આવ્યા હતા. આ સંદર્ભે બાળકોના વાલીઓ દ્વારા બાળ આયોગમાં શાળા અને તેના સંચાલકો સામે ફરિયાદ કરવામાં આવી હતી. જેથી આ વખતે બાળ આયોગે પણ એકશન લેવાના મૂડમાં આવી ગયું છે. બાળ આયોગે આ વખતે આ પ્રકારની શાળાઓ સામે જેજે 75 કલમ હેઠળ કાર્યવાહી કરવાનો નિર્ણય લીધો છે.